Tony Hicks

Anthony Christopher Hicks () er ein engelsk gitarist og songar som har vore medlem av den britiske popgruppa The Hollies sidan 1963. Han vart innlemma i Rock and Roll Hall of Fame i 2010.

Karriere
Tidleg i 1960-åra var Hicks blitt kjend i Manchester-området som sologitarist i Ricky Shaw and the Dolphins. Då dei lokale rivalane The Hollies trengde ein erstattar for Vic Steele i februar 1963 fekk Hicks jobben. The Hollies vart kort ti etter eit av dei mest suksessrike banda i Storbritannia med ein trestemt vokal som var byygd opp kring Hicks (nedre stemme) og bandmedlemmane Allan Clarke (solovokal) og Graham Nash (høg stemme). Hicks skreiv den første songen sin for gruppa («When I'm Not There») for ein EP i 1964. Hicks skreiv så mange songar i lag med Clark og Nash, som «Stop! Stop! Stop!», «On a Carousel», «Carrie Anne» og «King Midas in Reverse». Hicks song sjeldan solovokal på Hollies-songane, men gjorde det på «Look Through Any Window» (1965), og enkelte andre. 

I 1966 spelte han og andre medlemmar frå The Hollies på The Everly Brothers-albumet Two Yanks in England, som stort sett bestod av The Hollies-songar Hicks hadde vore med å skrive. 

Etter Graham Nash slutta i bandet i desember 1968, byrja Hicks å skrive fleire songar aleine, og han skreiv det meste av Hollies-albumet Confessions of the Mind i 1970. The Hollies fortsette å få hittar utover i 1970-åra og inn i 1980-åra. 
Gruppa er framleis aktiv i dag og berre Hicks og Bobby Elliot har vore med heile vegen sidan 1960-åra. 

Kjelder
Denne artikkelen bygger på «Tony Hicks» frå ,  den 23. mars 2018. 
 oppgav desse kjeldene:

Kategori:Engelske popgitaristar
Kategori:Engelske rockegitaristar
Kategori:Engelske songarar
Kategori:Sologitaristar
Kategori:Engelske popsongarar
Kategori:Musikarar frå Manchester
Kategori:Rock and Roll Hall of Fame
Kategori:The Hollies-medlemmar